שישה משחקים נערכו הערב (שלישי) במסגרת המחזור התשיעי בליגה הלאומית בכדורסל. במוקד עמדו הניצחונות של הפועל כפר סבא על עירוני נס ציונה ושל הפועל באר שבע על עירוני רמת גן. ביום חמישי יתקיים המשחק בין הפועל עפולה למוליכה מכבי רעננה.
הפסד ראשון לכתומים בעידן החדש של נדב זילברשטיין. דנזל לוינגסטון צלף 29 ועזר לקבוצה של ברק דמיציאן לקטוע את רצף שני ההפסדים שלה. צוף בן משה שהצטרך במהלך השבוע, לא קיבל דקות. מהעבר השני, שחקן הפנים לי רוברטס הוביל את רשימת הקלעים של המפסידה עם 15.
האחרונה בטבלה המשיכה את הכושר הירוד שלה וספגה הפסד שני בשני משחקים מאז מונה אבי סוכר למאמן. באר שבע מנגד צברה עוד ניצחון ועלתה למאזן 3:6. ג’ייסון וויליאמס להט אצל המנצחת עם 32 נק’, 28 של ארון בראון לא הספיקו לסגולים.
סוג של הפתעה נרשמה ברחובות שם מכבי המקומית התאוששה מההפסד הדרמטי להפועל ב”ש במחזור הקודם והצליחה לברוח עוד קצת מהחלק התחתון של הטבלה. מרקיז אדיסון הצטיין עם 23 נק’. קבוצת האוהדים נעצרה אחרי שני ניצחונות רצופים כש-22 של ראשד מאדן ו-21 של מלך הסלים הישראלי – יניב סלומון, לא הספיקו.
הפתעת העונה של דודו אלהרר רשמה ניצחון חמישי ברציפות והתבססה במקום השלישי בטבלה. מרכוס רלפורד הוביל עם 25, כריס גסטון הוסיף 24. גם הקבוצה מכפר בלום הגיעה בתקופה טובה, אך לא הצליחה להתמודד עם הביטחון הרב של המארחת. ג’רמיין ג’ורדן נעצר על תשע נקודות בלבד.
להפועל חיפה: דויד הוארטס 42 (11 מ-14 ל-3). לא.ס רמה”ש: מוטי מוסקוביץ’ ואריאל נבון 17 כ”א.
קלעו להוד השרון: סטורם וורן 21. קלעו לקריית אתא: סרדומיניק פוינטר 21.